Google reklamalari
Google reklamalari (Google Ads) – bu Google tomonidan ishlab chiqarilgan onlayn reklama platformasi boʻlib, undan reklama beruvchilar internet foydalanuvchilariga reklamalar, servis xizmatlari, mahsulot kataloglari va videoroliklar taqdim etishda foydalanishadi. Reklamalar Google Qidiruv (Google Qidiruv tarmogʻi) kabi qidiruv tizimlari natijalariga, mobil ilovalarga, videolarga va turli veb-saytlarga joylashtiriladi. Ushbu xizmat pay-per-click (PPC) narxlash modeli asosida taklif etiladi. Google reklamalari Alphabet Inc. korparatsiyasining asosiy daromad manbai hisoblanib, u kompaniyaga 2022-yilda US$224.47 milliard qiymatida daromad keltirdi.